Але давайце разбяромся, ці стануць “Быкаўскія дні” традыцыйнымі і што ўвогуле гэта за праект. 19 і 22 чэрвеня (уваход у музей вольны) госці маглі пагартаць альбом з фатаграфіямі пісьменніка, пачуць запіс голасу гаспадара дачы, прайсціся па экспазіцыі. Сярод прапаноў — квэст, падчас якога можна было праэкзаменаваць сваё веданне жыцця і творчасці Васіля Уладзіміравіча. Працавала яшчэ выстава аднаго дня “Здабыўшы Перамогу”. Упершыню дэманстраваліся здымкі ваенных часоў, на якіх — Васіль Быкаў, Максім Лужанін, Пімен Панчанка, Пятро Прыходзька… Можна было пачытаць дзённікавыя запісы гэтых мужных удзельнікаў апошняй вайны. 22 чэрвеня такі занятак — вельмі дарэчны.